คลอดลูกมา4เดือนแล้ว กินยาคุม28เม็ด แบบให้นมบุตร กินมา3เดือนแล้ว ประจำเดือนไม่มาเลยค่ะ วันนี้ที่29ก.ย62 มีอะไรกับแฟนแล้วแตกใน แบบนี้จะท้องไหมค่ะ ต้องกินยาคุมฉุกเฉินไหมค่ะ
สวัสดีค่ะ หากทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาตรงเวลาในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น จึงไม่จำเป็นต้องทานยาคุมฉุกเฉินร่วมไปด้วยนอกจากนี้ หากยังได้ให้นมลูกอย่างสม่ำเสมอทุกวันอยู่ โอกาสที่จะตั้งครรภ์ก็ถือว่าน้อยอย่างยิ่งสำหรับการที่ประจำเดือนไม่มา ก็น่าจะเป็นผลข้างเคียงจากกยาคุมกำเนิดชนิดที่ให้นมลูก ซึ่งเป็นยาคุมชนิดฮอร์โมนเดี่ยว แบบเดียวกับยาฉีดคุมกำเนิดชนิดที่ฉีดทุก 3 เดือนค่ะ ซึ่งจะไปมีผลทำให้เยื่อบุโพรงมดลูกบางลง ประจำเดือนจึงไม่มีมา นอกจากนี้ ก็เป็นผลจากการที่ยังให้นมลูกอยู่ ฮอร์โมนที่เกี่ยวข้องกับการหลั่งน้ำนม จะไปมีผลทำให้รังไข่ไม่ทำงาน การตกไข่ไม่เกิดขึ้น ประจำเดือนจึงไม่มีมาค่ะ